Vi har nydt en solskinsuge i november i denne smukke lejlighed centralt i Modica og alligevel fredeligt beliggende i de små gader op ad klippesiden. Kirkeklokkerne er det mest tydelige - men ikke generende, kun stemningsfuldt. Vi har især været betaget af den flotte udsigt, som kan nydes fx liggende i sengen eller fra de 2 terasser.

Lejligheden er som beskrevet og som vist på fotos. Alt er rent og velfungerende med sengetøj, håndklæder, køkkenudstyr m.m. - og vi blev meget vel modtaget af veninden Enza, som bor i Modica.

Vi er meget glade for at have valgt at bo i denne lejlighed samt for at have valgt Modica fremfor nogle af nabobyerne.